Ramaphosa verwerp voogdyskap vir staat oor grond | Maroela Media
Pres. Cyril Ramaphosa gesels met lede van die parlementêre perskorps by die Imbizo-mediasentrum in Kaapstad (Foto: Presidensie/Twitter)
Die EFF en ANC se verteenwoordigers op die parlementêre ad hoc-komitee wat artikel 25 van die Grondwet moet wysig om onteiening sonder vergoeding meer eksplisiet te maak, onderhandel tans oor die EFF-voorstel rakende voogdyskap, wat sal beteken die staat besit alle grond en landsburgers kan dit by die staat huur.
Dit volg nadat die DA, IVP en VF Plus geweier het om substantief met die ANC te onderhandel oor 'n wysiging van die Grondwet.
Ramaphosa is Donderdagmiddag oor die kwessie uitgevra deur lede van die parlementêre perskorps by 'n mediakonferensie na sy repliek op die debat oor sy begrotingspos.
Ramaphosa het heeltemal teen die konsep van staatsvoogdyskap oor grond te velde getrek en dit as die nasionalisering van grondbesit verwerp. Hy het gesê hoewel die ANC tans met die EFF onderhandel, sal die party ook met ander partye onderhandel.
"Die mense wat deur die jare met grondbesit benadeel is, wil grond besit, met titelaktes. Hulle wil nie hê die staat moet die grond besit nie, want hulle wil waterregte kan bekom en banklenings teen die sekuriteit van eienaarskap kan uitneem – nie bloot by die staat gebruiksreg kry nie."
Ramaphosa het die voorbeeld van die voorkeure van boere wat pas by Tafelkop in Sekhukhuneland titelaktes op voormalige staatsgrond ontvang het, aangehaal oor hoe beperkend dit is om grond onder staatsvoogdyskap te bewerk.
Hy het ook nogmaals benadruk dat die rol van die ad hoc-komitee bloot is om dit wat tans implisiet in art. 25 van die Grondwet vervat is, eksplisiet te maak.
Op 'n opvolgvraag of staatsvoogdyskap van grond tans implisiet aan die Grondwet is, het hy nie regstreeks "ja" of "nee" geantwoord nie, maar wel gesê hy is teen die nasionalisering van grond gekant want dit demp en versmoor mense se entrepreneursvaardighede.
Landelike gemeenskappe wil volgens hom nie staatsvoogdyskap van grond hê nie. Dit help ook nie om eienaarskap in 'n groep of 'n gemeenskap te setel nie, want dan neem niemand verantwoordelikheid nie, het Ramaphosa gesê. en gevra dat die politici luister na die behoeftes van die mense aan eienaarskap, eerder as om te verwag dat die mense moet luister na die politici.
Interpol gevra vir hulp met Guptas-arres
Word dit nou reg gerapporteer…..Politisie moet na die Burgers luister????
Vir watter rede kan our people nie gaan werk vir wat hulle wil besit nie? Ons betaal ten duurste vir eiendom en hulle demand al WEER. Se agterent man! Gaan beslis nie my eie eiendom huur by die staat nie dis myne nie die bank s'n nie werklik. Gee jou eiendom vir jou our people Cyril jy't mos genoeg geld gggmmmfff
Jy cyril is nie n pres se alie nie jy en jou anc party is n verleentheid vir die land.
Die aparthaait regering het my nooit enige iets verniet gegee nie. Nie eens 'n hopie grond nie. Vir wat moet mense verniet grond, water en krag kry? Die wit koei word droog gemelk dan sal ons sien wat maak ou paddakoker